ঢাকা, ২৬ জুন (শীর্ষ নিউজ ডটকম): ধামরাইয়ের সানোড়া ইউনিয়নের পরাজিত  চেয়ারম্যান প্রার্থী আব্দুর রহমান আছুর উদ্দিনের বাড়িতে দুর্বৃত্তরা অগ্নিসংযোগ করেছে। শনিবার সন্ধ্যায় এ ঘটনা ঘটে। এতে নগদ সাড়ে ৬ লাখ টাকা, ৮০ মণ ধান ও ঘরসহ প্রায় ১৫ লাখ টাকার ক্ষতি হয়েছে।  ধামরাইয়ের সানোড়া ইউনিয়নের সাবেক চেয়ারম্যান ও এবারের পরাজিত চেয়ারম্যান প্রার্থী আব্দুর রহমান আছুর উদ্দিন জানান, তাকে হত্যার জন্যই শনিবার সন্ধ্যায় একদল দুর্বৃত্ত মোটরসাইকেল নিয়ে এসে তার মহিষাশী গ্রামের বাড়িতে আগুন দেয়। আগুনে পুরো ঘর পুড়ে যায়। পরে ফায়ার সার্ভিসের কর্মীরা দেড় ঘণ্টা চেষ্টার পর আগুন নিয়ন্ত্রণে আনে। এতে ঘরে থাকা নগদ  সাড়ে ৬ লাখ টাকা, ৮০ মণ ধান ও ঘরের মালামালসহ প্রায় ১৫ লাখ টাকার ক্ষতি হয়েছে বলে তিনি জানান। এ ঘটনায় ধামরাই থানায় অভিযোগ দেয়া হয়েছে।  (শীর্ষ নিউজ ডটকম/সিকেডি/এসএস/১৬.৩৮ঘ.)